**8. napirend**

**E l ő t e r j e s z t é s**

**Révfülöp Nagyközségi Önkormányzat Képviselő-testületének**

**2019. december 12-én tartandó testületi ülésére.**

**Tárgy: Révfülöp 20 hrsz.-ú ingatlanon levő önkormányzati tulajdonú faház épület bérletére érkezett ajánlat elbírálása.**

**Előterjesztő:** Kondor Géza polgármester

**Előkészítette:** Szakál Norbert műszaki ügyintéző

**Tárgyalja:** Gazdasági Településfejlesztési és Turisztikai Bizottság

Jogszabállyal nem ellentétes

---------------------------

Előterjesztő Dr. Szabó Tímea

Jegyző

**Tisztelt Képviselő-testület!**

Révfülöp Nagyközség Önkormányzata a tulajdonában lévő 20. helyrajzi számon található, összesen 468 m2 területű „kivett gazdasági épület, udvar” megnevezésű ingatlant (a hozzá tartozó faházzal együtt), 2019-ben bérleti szerződés formájában hasznosította.

Fekécs István (8256 Ábrahámhegy, Patak u. 50) bérlő 2019. november 29-én beadott kérelmében jelezte, hogy az általa bérelt ingatlant 2020. évben, a 2019. évben meghatározott feltételek szerint, raktározás céljából, további 1 évre szeretné bérbe venni.

A 2019 évre vonatkozó bérleti szerződésben megállapított bérleti díj 120.000 Ft + áfa + rezsiköltség/év.

A kérelem elbírálásához Révfülöp Nagyközség Önkormányzata Képviselő-testületének döntése szükséges.

Kérem a Tisztelt Képviselő-testületet, hogy az előterjesztést megtárgyalni szíveskedjen.

**Határozati javaslat**

**RÉVFÜLÖP NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**/2019. (XII. 9.) HATÁROZATA**

***A Révfülöp 20 hrsz-ú önkormányzati tulajdonú faház épület bérletére érkezett ajánlat***

***elbírálásáról***

Révfülöp Nagyközség Önkormányzata Képviselő-testülete), Fekécs István egyéni vállalkozó (8256 Ábrahámhegy, Patak u. 50.) (továbbiakban Bérlő) kérelmének helyt adva elhatározza, hogy az Önkormányzati tulajdonú, Révfülöp 20. helyrajzi számon nyilvántartott, összesen 468 m2 területű „kivett gazdasági épület, udvar” megnevezésű ingatlant (a hozzá tartozó faházzal együtt) *raktározás céljából* bérbe adja 2020. január 01. – 2020. december 31. időtartamra az alábbi kikötésekkel:

A 2020 évre megállapított bérleti díj: 120.000 Ft + áfa + rezsiköltség.

Bérlő, a bérleti díjat átutalással, Révfülöp Nagyközség Önkormányzata 11748052-15733957-00000000 számú bankszámlája javára számla alapján, négy egyenlő részletben köteles megfizetni az alábbiak szerint:

* 2020. március 31-ig 30.000 Ft + áfa + rezsiköltség
* 2020. június 30-ig 30.000 Ft + áfa + rezsiköltség
* 2020. szeptember 30-ig 30.000 Ft + áfa + rezsiköltség
* 2020. december 31-ig 30.000 Ft + áfa + rezsiköltség

Az üzemeltetés során felmerülő rezsiköltség, közüzemi díjak a Bérlő részére továbbszámlázásra kerülnek.

Révfülöp Nagyközség Önkormányzata Képviselő-testülete felhatalmazza a polgármestert a bérleti szerződés megkötésére.

Felelős Kondor Géza polgármester

Határidő: 2019. december 31.